Sírva fakadt örömében a kutya, mikor visszakapta 5 éve elveszettnek hitt játékát
Létezik annál jobb érzés, mint amikor megtalálunk egy elveszettnek hitt dolgot, amiért egykor odavoltunk? Finn, a kutya, pontosan tudja, hogy nem!
Mikor a semmiből rábukkanunk a rég elveszettnek hitt kedvenc ruhánkra, vagy hirtelen a kezünkbe kerül egy gyerekkori játékunk, amiért szívből rajongtunk, az öröm szétárad az egész testünkben. Finn, a cuki tacskó is megismerhette az öröm e formáját, mikor gazdijai meglepték 5 éve elveszettnek hitt gumimalacával.

A kutyus meglepettsége leírhatatlan volt: a boldogság és a meghatottság elegye járta át, az izgatott játékhoz pedig egy kis sírás is vegyült. Mivel régen folyton tönkretette a gumijátékait, a gazdijai megígértették vele, hogy 5 éve nem látott játszópajtására most nagyon, de nagyon vigyáznia kell. A videó alapján azt hisszük, ez nem is lesz másképp.

Mashable
kutya játék cuki